stanford-oval/wikipedia huggingface dataset:
Caroline Veyre

| Caroline Veyre> Henkilötiedot |
| --- | --- |
Syntynyt: 4. lokakuuta 1988 (ikä 36) Pariisi, Ranska
Kansalaisuus:   Kanada
Nyrkkeilijä
Pituus:  168 cm
Painoluokka:  60 kg (kevytsarja)
Aiheesta muualla
www.carolineveyre.com
| Mitalit> Maa:  Kanada.Naisten nyrkkeily.Pan-Amerikan kisat  | Mitalit> Maa:  Kanada.Naisten nyrkkeily.Pan-Amerikan kisat  | Mitalit> Maa:  Kanada.Naisten nyrkkeily.Pan-Amerikan kisat  | Maa:  Kanada> Naisten nyrkkeily. |
| --- | --- | --- | --- |
|  Kultaa | Toronto 2015 | 60 kg |  |
Caroline Veyre (s. 4. lokakuuta 1988 Pariisi) on ranskalaissyntyinen kanadalainen nyrkkeilijä. Hän ottelee kevytsarjassa eli alle 60-kiloisissa.
Ura

Veyre kävi Kanadan Montrealissa ensimmäisen kerran vuonna 2000 ja muutti sinne vuonna 2003. Hän aloitti nyrkkeilyn harrastamisen 18-vuotiaana ja osallistui ensimmäisiin Kanadan-mestaruuskilpailuihinsa 20-vuotiaana. Hän voitti tuolloin, vuonna 2009, pronssia, vuonna 2012 hopeaa ja vuonna 2013 ensimmäisen kerran kultaa. Hän uusi mestaruutensa vuonna 2014 ja on voittanut myöhemmin kultaa myös vuonna 2017.
Vuonna 2015 Veyre voitti kultaa Torontossa järjestetyissä Pan-Amerikan kisoissa. Hän voitti turnauksen loppuottelussa argentiinalaisen Dayana Sánchezin hajaäänituomiolla.
Nyrkkeilyn maailmanmestaruuskilpailuihin Veyre osallistui ensimmäisen kerran vuonna 2014, jolloin ne järjestettiin Jejussa. Hän hävisi turnauksen ensimmäisellä kierroksella walesilaiselle Charlene Jonesille. Vuoden 2016 maailmanmestaruuskilpailuissa, jotka järjestettiin Astanassa, Veyre voitti kaksi ottelua, mutta hävisi neljännesvälierissä ranskalaiselle Estelle Mosselylle. Samalla hän menetti mahdollisuuden päästä mukaan Rio de Janeiron olympialaisiin.
Kansainyhteisön kisoihin Veyre osallistui ensimmäisen kerran vuonna 2018, jolloin ne järjestettiin Gold Coastissa. Hän otteli turnauksessa yhden ottelun, puolivälieräottelun nigerialaista Yetunde Odunugaa vastaan, jonka hän hävisi.
Yksityiselämä

Veyrella on kaksi sisarusta, kaksoissisar Isabelle ja nuorempi veli François. Hänen äitinsä on kotoisin Brasiliasta.
Veyre on suorittanut käännöstieteen tutkinnon Université de Montréalissa.
Clement Smoot

| Mitalit> Maa:   Yhdysvallat. Olympialaiset .Miesten golf | Mitalit> Maa:   Yhdysvallat. Olympialaiset .Miesten golf | Mitalit> Maa:   Yhdysvallat. Olympialaiset .Miesten golf | Maa:   Yhdysvallat> .Miesten golf |
| --- | --- | --- | --- |
|  Kultaa | St. Louis 1904 | joukkuekilpailu |  |
Clement Smoot (vas.) ja Edward Cummins
Clement Eyer Smoot (7. huhtikuuta 1884 Highland Park, Illinois – 19. tammikuuta 1963 Highland Park, Illinois) oli yhdysvaltalainen golfaaja, joka kuului vuoden 1904 kesäolympialaisissa St. Louisissa kultaa voittaneeseen joukkueeseen. Hän kilpaili lisäksi miesten yksinpelissä. Hänestä tuli liikemies, ja hän perusti Smoot-Holman Electrical Companyn.
Clement Deykin

| Mitalit> Maa:   Yhdistynyt kuningaskunta.Miesten rugby. Olympialaiset  | Mitalit> Maa:   Yhdistynyt kuningaskunta.Miesten rugby. Olympialaiset  | Mitalit> Maa:   Yhdistynyt kuningaskunta.Miesten rugby. Olympialaiset  | Maa:   Yhdistynyt kuningaskunta> Miesten rugby. |
| --- | --- | --- | --- |
|  Hopeaa | Pariisi 1900 | joukkuekilpailu |  |
Clement Pemberton Deykin (1. lokakuuta 1877 Lapley, Staffordshire, Yhdistynyt kuningaskunta – 14. maaliskuuta 1969 Victoria, Brittiläinen Kolumbia, Kanada) oli brittiläinen rugbypelaaja. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen Moseley Wanderers -joukkueeseen.
Cygnus CRS OA-5

Cygnus CRS OA-5 (myös Orbital Sciences CRS Flight 5 tai aiemmin CRS Orb-5) oli Orbital ATK:n suunniteltu seitsemäs rahtilento kansainväliselle avaruusasemalle. Orbital ATK:n Cygnus-rahtikapseli laukaistiin yhtiön CRS Orb-3 -lennon onnettomuuden jälkeen päivitetyllä Antares-raketilla 17. lokakuuta 2016 kello 23.40 UTC-aikaa. OA-5-lento kuului Nasan Commercial Resupply Services -ohjelmaan.
Aiheesta muualla

Kuvia tai muita tiedostoja aiheesta Cygnus CRS OA-5 Wikimedia Commonsissa
NASA Commercial Resupply Launch hub
Colin Jordan

John Colin Campbell Jordan (19. kesäkuuta 1923 – 9. huhtikuuta 2009) oli brittiläinen uusnatsi.
Yksityiselämä

Jordan meni vuonna 1963 naimisiin Françoise Diorin kanssa, mutta avioliitto kesti vain joitain vuosia. Myöhemmin häenn elämänkumppaninsa oli Julianna Safrany.
Philip Seymour Hoffman

| Philip Seymour Hoffman |
| --- | --- |
 Hoffman vuonna 2011.
Henkilötiedot
Syntynyt: 23. heinäkuuta 1967 Fairport, New York, Yhdysvallat
Kuollut: 2. helmikuuta 2014 (46 vuotta) Manhattan, New York, Yhdysvallat
Ammatti:  näyttelijä ohjaaja
Näyttelijä
Aktiivisena:  1991–2014
Merkittävät roolit:  Capote Charlie Wilsonin sota Doubt – Epäilys Mestari
Palkinnot
 Parhaan miespääosan Oscar  2005 Capote  
Aiheesta muualla
IMDb 
Elonet
Philip Seymour Hoffman (23. heinäkuuta 1967 Fairport, New York, Yhdysvallat – 2. helmikuuta 2014 Manhattan, New York, Yhdysvallat) oli yhdysvaltalainen Oscar-palkittu näyttelijä.
Hoffmanin läpimurtorooli oli vuonna 1992 elokuvassa Naisen tuoksu, jossa hän esitti päähenkilön selkäänpuukottavaa luokkakaveria. Hoffman itse sanoi, että tuo rooli antoi todellisen potkun uralle, sillä ennen elokuvaa hän oli töissä kaupassa. Hoffman sai nimeä monenlaisten ja omalaatuisten henkilöiden esittäjänä.
Elokuvauran lisäksi Hoffman esiintyi menestyksekkäästi Broadwayllä. Hän oli kahdesti Tony-ehdokkaana: vuonna 2000 Sam Shepardin näytelmästä True West ja vuonna 2003 Eugene O’Neillin näytelmästä Long Day’s Journey into Night (Pitkän päivän matka yöhön).
Vuonna 2005 Hoffman näytteli kirjailija Truman Capotea elokuvassa Capote, josta hän sai kiittäviä arvosteluja ja useita palkintoja, muun muassa Oscarin, Golden Globen, BAFTAn, Screen Actors Guild -palkinnon ja useita kriitikkopalkintoja.
Philip Seymour Hoffman vuonna 2010.
Yksityiselämä

Hoffman ja Mimi O’Donnell asuivat pitkään yhdessä, ja heille syntyi poika ja kaksi tytärtä. Hoffmanin vanhemmat ovat Gordon S. Hoffman ja Marilyn Hoffman Connor. Hänen veljensä on käsikirjoittaja ja ohjaaja Gordy Hoffman.
Hoffman löydettiin kuolleena 2. helmikuuta 2014 asunnostaan Manhattanilta New Yorkista. Hänen kuolinsyynsä oli heroiinin, kokaiinin, amfetamiinin ja bentsodiatsepiinien yliannostus. Hän eli vain 46-vuotiaaksi. Hoffman oli vieroitushoidossa toukokuussa 2013.
Aiheesta muualla

Kuvia tai muita tiedostoja aiheesta Philip Seymour Hoffman Wikimedia Commonsissa
Philip Seymour Hoffman Internet Movie Databasessa. (englanniksi)
Hirschberg, Lynn: A Higher Calling The New York Times.  19.12.2008. (englanniksi)
Philip Seymour Hoffmanin muistokirjoitus Helsingin Sanomissa (Arkistoitu – Internet Archive)
Clement Freud

Clement Raphael Freud (24. huhtikuuta 1924 – 15. huhtikuuta 2009) oli brittiläinen Liberaalipuolueen poliitikko. Hän oli Sigmund Freudin lapsenlapsi ja taidemaalari Lucian Freudin veli. Freud oli juutalaistaustainen. Hän syntyi Saksassa mutta pakeni perheineen natseja Britanniaan vuonna 1933.
Freud meni vuonna 1950 naimisiin June Flewettin kanssa ja sai viisi lasta.
Nuorena Freud työskenteli hotellien keittiöissä, kirjoitti sanomalehtiin urheilusta ja ruoasta, esiintyi suositussa koiranruokamainoksessa vuonna 1960 ja päätyi sitä kautta suosituksi esiintyjäksi radiossa ja televisiossa.
Freud kirjoitti lastenkirjan Grimble (1968) ja kuusi vuotta myöhemmin sen jatko-osan Grimble at Christmas.
Freud tuli politiikkaan vasta lähes 50-vuotiaana, pääsi parlamenttiin ja uusi paikkansa neljissä vaaleissa, ja istui parlamentin jäsenenä vuosina 1973–1987.
Freud toimi vuosina 1974–1980 Dundeen ja vuosina 2002–2005 St Andrewsin yliopiston rehtorina.
Vuosia Freudin kuoleman jälkeen häntä tutkittiin lapsiin kohdistuneiden seksuaalirikosten takia.
Colin Dexter

Norman Colin Dexter (29. syyskuuta 1930 – 21. maaliskuuta 2017 Oxford) oli brittiläinen rikoskirjailija. Hän oli syntynyt Stamfordissa Lincolnshiressä ja hänet tunnetaan ennen muuta Komisario Morse -dekkareistaan.
Dexter suoritti loppututkinnon Cambridgen yliopistossa, minkä jälkeen hän opetti kreikkaa ja latinaa muun muassa Oxfordin yliopistossa. Hänen laaja lukeneisuutensa näkyy myös Morse-dekkareissa, esimerkiksi lukujen alkusitaateissa, jotka on valikoitu usein maailmankirjallisuuden klassikoista.
Ensimmäinen Morse-romaani, Viimeinen bussi Woodstockiin, ilmestyi vuonna 1975. Rikoksia ratkova komisario muistuttaa paljossa luojaansa – kumpikin harrastaa muun muassa ristikoita ja Wagnerin musiikkia. Morse on myös ikääntynyt samassa tahdissa kuin Dexter itse. Suurin osa romaaneista sijoittuu Dexterin kotikaupunkiin Oxfordiin, jonka paikallistuntu välittyykin vahvana. Rikoskirjallisuuden historiassa tarinat muistuttavat lähinnä Agatha Christien tyylistä palapelidekkaria. Watson-hahmoa niissä edustaa Morsen apulainen, ylikonstaapeli Lewis.
Morse-romaaneja on ilmestynyt kaikkiaan 13. Niitä on käännetty parillekymmenelle kielelle. Lisäksi Dexter  julkaisi novellikokoelman Viimeinen puhelu, joka koostuu yhdestätoista Morse-kertomuksesta. Dexterille  myönnettiin kahdesti sekä Kultainen että Hopeinen tikari, jotka ovat arvostettuja brittiläisiä rikoskirjallisuuspalkintoja. Romaanit on sovitettu suosiota saaneiksi televisioelokuviksi, Morsen pääroolissa näyttelijä John Thaw. Dexter itse esiintyi miltei jokaisessa Morse-televisioelokuvassa cameoroolissa.
Dexter kuoli 86-vuotiaana maaliskuussa 2017.
Morse-bibliografia

Viimeinen bussi Woodstockiin (Last Bus to Woodstock, 1975; suom. Ilkka Terho, 2003).
Kadonneella oli yllään (Last Seen Wearing, 1976; suom. Ilkka Terho, 2004).
Nicholas Quinnin hiljainen maailma (The Silent World of Nicholas Quinn, 1977; suom. 2005).
Palvelus vainajille (Service of All the Dead, 1979; suom. 1993). (Hopeinen tikari -palkinto 1979.) (Ks. arvostelu: Ruumiin kulttuuri 2/1993.)
Rantakadun surmat (The Dead of Jericho, 1981; suom. Marja Haapio, 1992). (Hopeinen tikari -palkinto 1981.) (Ks. arvostelu: Ruumiin kulttuuri 3/1992.)
Kolmannen virstan arvoitus (The Riddle of the Third Mile 1983; suom.Ilkka Terho 2006).
Huone numero 3 (The Secret of Annexe Three, 1986; suom. Ilkka Terho, 2007).
Neidonmurha (The Wench Is Dead, 1989; suom. 1991). (Kultainen tikari -palkinto 1989.) (Ks. arvostelu: Ruumiin kulttuuri 4/1991.)
Korumme kallis (The Jewel that Was Ours, 1991; suom. Ilkka Terho, 1994). (Ks. arvostelu: Ruumiin kulttuuri 2/1994, s. 29.)
Kulki kerran metsätie (The Way Through the Woods, 1992; suom. 1995). (Kultainen tikari -palkinto 1992.) (Ks. arvostelu: Ruumiin kulttuuri 2/1995.)
Viimeinen puhelu (Morse's Greatest Mystery and Other Stories, 1993, 11 Morse-novellia; suom. Ilkka Terho, 2008).
Kainin tyttäret (The Daughters of Cain, 1994; suom. Ilkka Terho, 1996). (Ks. arvostelu: Ruumiin kulttuuri 2/1996, s. 42.)
Niin musta kuin multa (Death Is Now My Neighbour, 1996; suom. Ilkka Terho, 1997). (Ks. arvostelu: Ruumiin kulttuuri 2/1997, s. 46.)
Katumuspäivä (The Remorseful Day, 1999; suom. 2000).
Aiheesta muualla

Koskinen, Liisa: "Colin Dexter Kruununhaassa", Ruumiin kulttuuri 2/1995.
Valassaari, Risto S.: "Yrmeä ylikomisario näyttää Morsen merkit", Ruumiin kulttuuri 4/1990.
Colin Dexterin muistokirjoitus Helsingin Sanomissa
Constantine Walter Benson

Constantine Walter Benson (2. helmikuuta 1909 Trull, Englanti - 21. syyskuuta 1982 Cambridge, Englanti) oli brittiläinen lintutieteilijä. Häntä pidetään viimeisenä Britannian siirtomaahallinnon virkamiehenä, jolla oli merkittävä osuus ornitologisen tutkimuksen edistämisessä.
Benson opiskeli Cambridgen yliopistossa, jossa hän oli yleisurheilutähti. Hänestä tuli siirtomaahallinnon virkamies ja hän vietti 20 vuotta Malawissa 1932–1952. Benson tutki etenkin Itä-Afrikan ja Komorien linnustoa. Hän nimesi useita uusia lintulajeja, muun muassa mayottenpöllösen (Otus mayottensis) ja karthalanpöllösen (Otus pauliani).
Bensonille myönnettiin Brittiläisen imperiumin ritarikunnan Brittiläisen imperiumin upseerin arvo vuonna 1965.
Benson kirjoitti useita kirjoja ja artikkeleita, yhteismäärältään lähes 400.
Teoksia

A Check List of the Birds of Nyasaland. (1953)
Check List of the Birds of Northern Rhodesia. (1957)
Birds of the Comoro Islands. (1960)
A Contribution to the Ornithology OF Zambia. (1967)
Birds of Zambia. (1971)
The Birds of Malawi. (1977).
Christoph Gottfried Andreas Giebel

Christoph Gottfried Andreas Giebel
Christoph Gottfried Andreas Giebel, myös Christian Gottfried Andreas Giebel, (13. syyskuuta 1820 Quedlinburg, Sachsen – 14. marraskuuta 1881 Halle) oli saksalainen eläintieteilijä ja paleontologi.
Hän opiskeli Hallen yliopistossa matematiikkaa ja luonnonhistoriaa ja väitteli filosofian tohtoriksi 1845. Vuonna 1848 hän sai eläintieteen ja paleontologian dosentin viran Hallesta. 1858 hänestä tuli Hallen yliopiston eläintieteen professori ja 1861 Hallen geologisen museon johtaja.
Teoksessaan Thesaurus ornithologiae hän nimesi muun muassa sãotoménpöllösen (Otus hartlaubi).
Teoksia

Palaeozoologie (1846)
Fauna der Vorwelt (1847–1856)
Deutschlands Petrefacten (1852)
Odontographie (1855)
Lehrbuch der Zoologie (1857)
Thesaurus ornithologiae (1872–1877).
Christoph Gottfried Bardili

Christoph Gottfried Bardili (18. tammikuuta 1761 − 5. kesäkuuta 1808) oli saksalainen filosofi. Hän syntyi Blaubeurenissä Württembergissä ja kuoli Stuttgartissa.
Bardilin filosofisella järjestelmällä oli vain vähäistä vaikutusta Saksassa. Vain K. L. Reinhold kehitti sitä Fichten ja Schellingin hyökkäyksiä vastaan. Jollain tavalla hänen ajatuksensa avasivat kuitenkin tietä myöhemmille Schellingiä ja Hegeliä koskeville pohdinnoille. Hän oli eri mieltä kantilaisesta erottelusta ajatuksen ainekseen ja muotoon, ja katsoi, että filosofian tulisi käsitellä vain puhdasta ajattelua itseään olemisen perustana tai mahdollisuutena.
Bardilin mukaan ajattelun perusprinsiippi on identiteetin laki: looginen ajattelu on reaalista ajattelua. Aines jota ajattelu käsittelee on itsessään epämääräinen ja se muuttuu määritellyksi ajattelutoiminnan kautta. Hän katsoi, että ajattelulla ei itsellään ole kehittymisen kykyä ja loppujen lopuksi redusoi sen aritmeettiseen laskentaan.
Teoksia

Über die Gesetze der Ideenassociation ("Idea-assosiaation laeista", 1796)
Briefe über den Ursprung der Metaphysik ("Kirjeitä metafysiikan alkuperästä", 1798)
Grundriss der ersten Logik ("Luonnos ensimmäiseksi logiikaksi", 1800)
Philos. Elementarlehre ("Filosofian perusopit", 1802–1806)
Beiträge zur Beurteilung des gegenwärtigen Zustandes der Vernunftlehre ("Kirjoituksia järkiopin nykyisen tilan arvioimiseksi", 1803)
Constantius III

Constantius III
Flavius Constantius tai Constantius III (kuoli 2. syyskuuta 421) oli Länsi-Rooman keisari vuonna 421.
Stilichon kuoleman jälkeen Constantiuksesta tuli keisari Honoriuksen magister militum, valtakunnan korkein sotilaskomentaja. Kukistettuaan usurpaattori Constantinus III:n Galliassa vuonna 411 hänelle annettiin patriisin arvo. Hän löi gootit vuonna 412. Honorius antoi hänelle vaimoksi siskopuolensa Galla Placidian vuonna 417 ja 8. helmikuuta 421 hän teki Constantiuksesta kanssahallitsijansa. Konstantius kuoli kuitenkin jo samana vuonna.
Constantius ja Galla Placida saivat kaksi lasta, tulevan keisarin Valentinianus III:n ja tyttären Justa Grata Honorian.
| 0 | 1 | 2 |
| --- | --- | --- |
| Edeltäjä: Honorius | Rooman keisari Kanssahallitsija: Honorius | Seuraaja: Honorius |
Christoph Eugen

| Mitalit> Maa:   Itävalta.Miesten yhdistetty.MM-kilpailut  | Mitalit> Maa:   Itävalta.Miesten yhdistetty.MM-kilpailut  | Mitalit> Maa:   Itävalta.Miesten yhdistetty.MM-kilpailut  | Maa:   Itävalta> Miesten yhdistetty. |
| --- | --- | --- | --- |
|  Hopeaa | Lahti 2001 | joukkuekilpailu |  |
|  Pronssia | Trondheim 1997 | joukkuekilpailu |  |
Christoph Eugen (s. 28. toukokuuta 1976 Judenberg, Itävalta) on itävaltalainen entinen yhdistetyn kilpailija.
Eugen saavutti urallaan kaksi arvokisamitalia yhdistetyn joukkuekilpailusta. Lahden maailmanmestaruuskilpailuista 2001 hopeaa ja Trondheimin MM-kilpailuista 1997 pronssia. Uransa parhaat arvokilpailusijoituksensa hän saavutti Lahden MM-kilpailuista, jossa hän sijoittui normaalikilpailussa yhdenneksitoista ja sprintissä kahdenneksitoista. Junioreiden MM-kilpailuissa Eugen saavutti kolme mitalia, joista yksi oli normaalikilpailun hopea.
Naganon olympialaisissa 1998 Eugen kilpaili Itävallan neljänneksi joukkuekilpailussa sijoittuneessa joukkueessa. Salt Lake Cityssä 2002 hän osallistui normaalikilpailuun, jossa sijoittui 20:nneksi.
Maailmancupissa Eugenin uran paras sijoitus oli neljäs tila, jonka hän saavutti kolme kertaa. Yhteensä hän ylsi kymmenen parhaan joukkoon kuusitoista kertaa.
Aiheesta muualla

Christoph Eugenin kotisivut (saksaksi)
De La Fratta

De La Frattan torni
De La Fratta, joka tunnetaan myös nimellä Cesta, on linnoituksen torni, joka sijaitsee yhdellä kolmesta huipusta San Marinon kaupungin yläpuolella San Marinon valtiossa.
De La Fratta sijaitsee Monte Titanon korkeimmalla vuorenhuipulla. San Marinon lipussa ja vaakunassa on kuvattu Guaitan ja Montalen ohella De La Frattan torni. Torni sijaitsee hieman etelään maan keskikohdasta. Tornissa toimii museo, joka perustettiin vuonna 1956 Pyhän Marinuksen kunniaksi. Siellä on nykyään yli 1 550 asetta, jotka ovat peräisin keskiajalta nykyaikaan ulottuvalta ajanjaksolta.
Colbie Caillat

Colbie Caillat esiintymässä vuonna 2009.
Colbie Marie Caillat (s. 28. toukokuuta 1985 Newbury Park, Kalifornia) on yhdysvaltalainen folklaulaja Malibusta, Kaliforniasta. Hänet bongattiin omalta MySpace-sivultaan, ja vuonna 2007 hän nousi hittikappaleellaan ”Bubbly” neljäksi kuukaudeksi oman genrensä listoille.
Tuotanto > Albumit

Coco (17. heinäkuuta 2007) - RIAA: platinaa
Breakthrough (25. elokuuta 2009) - RIAA: kulta
All of You (2011)
Christmas in the Sand (2012)
Gypsy Heart (2014)
The Malibu Sessions (2016)
Tuotanto > Singlet

"Bubbly"
"Realize"
"The Little Things"
"Fallin' For You"
"I Never Told You"
"Begin Again"
"I Do"
"Brighter Than The Sun"
"Favorite Song"
"Christmas in the Sand"
"Hold On"
"Try"
"Goldmine"
Aiheesta muualla

Kuvia tai muita tiedostoja aiheesta Colbie Caillat Wikimedia Commonsissa
Profile in myspace.com
ColbieCaillatMusic.com (Arkistoitu – Internet Archive)
Cəlilabad

| Cəlilabad |
| --- | --- |

 Cəlilabad
 Koordinaatit: 39°12′32″N, 48°29′50″E 
Valtio:  Azerbaidžan
Piiri:  Cəlilabad
Kaupungiksi:  1952
Väkiluku (2010):  40 700
Infobox OKVirheellinen NIMI-arvo: 
Cəlilabad (ven. Джалилабад, Džalilabad) on kaupunki Azerbaidžanissa. Se sijaitsee Lenkoranin alangon pohjoisosassa 210 kilometriä Bakusta lounaaseen. Kaupunki on Cəlilabadin piirin keskus. Sen ohi kulkee Bakun ja Astaran välinen M3-valtatie. Asukkaita on 40 700 henkeä (vuonna 2010).
Paikkakunnan aikaisempi nimi oli Astraxanbazar (ven. Астрахан-Базар, Astrahan-Bazar). Vuonna 1967 se nimettiin uudelleen kirjailija Cəlil Məmmədquluzadən mukaan. Cəlilabad on maatalousalueen keskus, jossa on lähinnä elintarviketeollisuutta.[lähde? ]
Aiheesta muualla

Azerb.com: Celilabad (Jalilabad / Dzhalilabad) (englanniksi)
Dafní (Attika)

| Dafní> Δαφνί |
| --- | --- |
Kaupunki:  Chaïdári, Länsi-Ateena, Attika, Kreikka
Koordinaatit:  38°00′52″N, 23°38′06″E
Dafní (kreik. Δαφνί) on Chaïdárin kaupungin kaupunginosa Suur-Ateenan länsiosassa Kreikassa. Se sijaitsee Chaïdárin kaupungin länsilaidalla Aigáleo- ja Poíkilo-vuorten välisessä laaksossa.
Dafnín luostari.
Dafní on perinyt nimensä sen alueella sijainneesta antiikin aikaisesta Apollon Dafneioksen temppelistä. Sen paikalla sijaitsee nykyisin Dafnín luostari, joka on Unescon maailmanperintökohde. Nimi Dafní palautuu ”laakeripuuta” tarkoittavaan sanaan dafne ja liittyy Apolloniin liittyneeseen mytologiaan.
Chaïdárin Dafnín kaupunginosaa ei tule sekoittaa Ateenan kaakkoispuoliseen Dáfnin kaupunkiin, joka kuuluu Dáfni-Ymittóksen kuntaan.
Aiheesta muualla

Kuvia tai muita tiedostoja aiheesta Dafní Wikimedia Commonsissa
Citrusin piirikunta

Citrusin piirikunta (engl. Citrus County) on Yhdysvaltojen Floridan osavaltiossa sijaitseva piirikunta. Sen väkiluku oli 149 657 vuonna 2019. Piirikunnan hallintokeskus on Invernessin kaupunki. Piirikunta perustettiin 2. kesäkuuta 1887.
Aiheesta muualla

Kuvia tai muita tiedostoja aiheesta Citrusin piirikunta Wikimedia Commonsissa
DVD+RW DL

DVD+RW DL (DVD Rewritable Dual Layer) on uudelleenkirjoitettava optinen levy, jonka tallennuskapasiteetti on 8,5 gigatavua. DVD+RW DL -levyissä on kaksi uudelleenkirjoitettavaa kerrosta.
Maaliskuussa 2006, DVD+RW Alliance hyväksyi spesifikaation "DVD+RW part 2: Dual Layer, volume 1; DVD+RW 8.5 Gbytes, Basic Format Specifications, version 1.0, March 2006", joka on jo julkaistu.
Cəlilabadin piirikunta

Cəlilabadin piiri Azerbaidžanin kartalla.
Cəlilabadin piirikunta (azer. Cəlilabad rayonu, ven.  Джалилаба́дский райо́н, Džalilabadski raion) on paikallishallintoalue Azerbaidžanissa. Vuonna 1930 perustetun piirin pinta-ala on 1441 neliökilometriä. Asukkaita on 193 800 henkeä (vuonna 2010).
Cəlilabadin piiri sijaitsee Azerbaidžanin kaakkoisosassa Talyšvuorten reuna-alueella. Se rajoittuu pohjoisessa Biləsuvarin, idässä Neftçalan ja etelässä Masallın ja Yardımlın piireihin sekä lännessä Iraniin.
Piirin keskus on Cəlilabadin kaupunki, josta on 210 kilometriä maan pääkaupunkiin Bakuun. Toinen huomattavampi paikkakunta on Göytəpən kaupunki. Kuntia on yhteensä 119 ja kyliä 117. Kaupunkiväestön osuus on 29,1 % (vuonna 2010).
Aikaisemmin seudulla oli huomattava venäläisvähemmistö (13,3 % vuonna 1959). Vuoden 1999 väestönlaskennan mukaan 99,7 % asukkaista on azereja.
Piirin kautta kulkee Bakun ja Astaran välinen M3-valtatie. Seudun pääelinkeino on maatalous, joka on keskittynyt viljan ja perunan viljelyyn sekä karjanhoitoon.
Paikallislehtenä ilmestyy Yeni gün (”Uusi päivä”).
Aiheesta muualla

Cəlilabadin piirin sivusto (azeriksi)
Azerbaidjan: Territorial and administrative units (azeriksi), (englanniksi), (venäjäksi)
Azerbaidžanin piirikunnat ja kaupungit
| --- | --- |
Piirikunnat:  Ağcabədi • Ağdam • Ağdaş • Ağstafa • Ağsu • Apšeron • Astara • Babək* • Balakən • Bərdə • Beyləqan • Biləsuvar • Cəbrayıl • Cəlilabad • Culfa* • Daşkəsən • Füzuli • Gədəbəy • Goranboy • Göyçay • Göygöl • Hacıqabul • İmişli • İsmayıllı • Kəlbəcər • Kəngərli* • Kürdəmir • Laçın • Lənkəran • Lerik • Masallı • Neftçala • Oğuz • Ordubad* • Qax • Qazax • Qəbələ • Qobustan • Qubadlı • Quba • Qusar • Saatlı • Sabirabad • Şabran • Şahbuz* • Salyan • Şamaxı • Samux • Sədərək* • Şəki • Şəmkir • Şərur* • Siyəzən • Şuşa • Tərtər • Tovuz • Ucar • Xaçmaz • Xızı • Xocalı • Xocavənd • Yardımlı • Yevlax • Zaqatala • Zəngilan • Zərdab
Kaupungit:  Baku • Gəncə • Lənkəran • Mingəçevir • Naftalan • Nahitševan* • Şəki • Şirvan • Sumqayıt • Xankəndi • Yevlax
Tähdellä * merkityt piirikunnat ja kaupungit kuuluvat Nahitševanin autonomiseen tasavaltaan.
Parhaan draamaelokuvan Golden Globe -palkinto

Tämä sivu sisältää luettelon elokuvista, jotka ovat saaneet Golden Globen parhaana draamaelokuvana tai olleet ehdolla. Palkintoa on jaettu vuodesta 1951 joka vuosi lukuun ottamatta vuotta 1953. Vuosiluvut viittaavat elokuvan valmistumisvuoteen: palkinnot jaetaan aina seuraavana vuonna.